### Szombathely Megyei Jogú Város

#### Közgyűlésének

Gazdasági és Városstratégiai Bizottsága

9700 Szombathely, Kossuth L. u. 1-3.

K I V O N A T

*a Gazdasági és Városstratégiai Bizottság*

*2016. október 24-i ülésének*

jegyzőkönyvéből

**348/2016 (X.24.) GVB. sz. határozat**

A Gazdasági és Városstratégiai Bizottság megtárgyalta a „Javaslat Szombathely város területén forgalmi rend változtatásokkal kapcsolatos döntések meghozatalára” című előterjesztést, és az alábbi döntést hozza:

1. A Bizottság a Szűrcsapó u. 28-34. sz. társasház előtti 2 db mozgáskorlátozott személyt szállító várakozóhelyek megszűntetésével egyetért.
2. A Bizottság egyetért azzal, hogy a Szombathely, Szűrcsapó utca 26. szám alatti parkolóhoz kerüljön a személygépkocsik kizárólagos parkolását engedélyező közúti jelzőtábla.
3. A Bizottság egyetért azzal, hogy a Szombathely, Újváry Ede utcában az út bal oldalára is kerüljön „Várakozni tilos” közúti jelzőtábla, az alá 1 db „9-13 óra” közötti időszakot jelölő kiegészítő tábla.
4. A Bizottság egyetért azzal, hogy Szelestey László utca – Vasút utca kereszteződésében lévő mindkét irányból behajtani tilos közúti jelzőtábla alatt meglévő Kivéve taxi és Kivéve ÉNYKK Zrt. feliratú kiegészítő táblák egészüljenek ki Kivéve GYSEV felirattal.
5. A Bizottság felkéri a polgármestert, hogy az 1-4. pontban foglalt döntés érdekében a szükséges intézkedések megtételéről gondoskodjon.

**Felelős:** Dr. Puskás Tivadar, polgármester

Lendvai Ferenc, a bizottság elnöke

Illés Károly, alpolgármester

(a végrehajtásért: Lakézi Gábor, a Városüzemeltetési Osztály vezetője)

**Határidő:** 1-4. pont: azonnal

1. pont: 2016. december 15.

Lendvai Ferenc sk.

a bizottság elnöke

Kivonat hiteléül:

Keringer Klaudia

jegyzőkönyvvezető